
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 78186/2835 - (1) 

Τροποποίηση της αριθ. 147880/1563/14.4.1984 απαγορευτικής 
απόφασης Κυνηγίου σε περιοχή του Λιγνιτωρυχείου Μεγαλόπο- 
λης. 


Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 258 παρ. 5 Ν.Δ. 86/69 «περί Δασικού 
Κώδικα», που προστέθηκαν με τις διατάξεις του άρθρου 7 Ν. 177/75, 
καθώς και τις διατάξεις της 414985/85 Διυπουργικής Απόφασης 
ΥΠΕΘΟ-ΥΠΓΕ (ΦΕΚ 757/Β/85). 

2. Τις αριθμ. 150564/1936/28.4.1982 (ΦΕΚ 285 Β/25.5.82) 
και αριθμ. 147880/1563/14.4.1984 (ΦΕΚ 303Β/15.5.1984) 
αποφάσεις ΥΠ.ΓΕ. 

. 3. Τις αριθ. 1300//29.5.1991 και 1609/21.6.1991 θετικές ειση¬ 
γήσεις του Δασαρχείου Τρίπολης. 

4. Την αριθ. Υ 1081/18.5.1990 (ΦΕΚ 327Β/21.5.1990) από¬ 
φαση Πρωθυπουργού «περί ανάθεσης αρμοδιοτήτων εις τον Αναπλη¬ 
ρωτή Υπουργό Γεωργίας», αποφασίζουμε: 

Τροποποιούμε την αριθμ. 147880/1563/14.4.1984 (ΦΕΚ 
303Β/15.5.84) απαγορευτική διάταξη κυνηγίου, σε περιοχή του Λι¬ 
γνιτωρυχείου Μεγαλόπολης, έκτασης περίπου 23.000 στρεμμάτων ως 
εξής: Η περιοχή διευρύνεται σε 41.500 στρέμματα περίπου στην οποία 
απαγορεύουμε το κυνήγι όλων των θηραμάτων για δέκα (10) χρόνια 
από 1.8.1991 μέχρι 31.7.2001 που οριοθετείται ως εξής: 

Το όριο αρχίζει από τον συνοικισμό Ορεστίου ακολουθεί τον δρόμο 
μέχρι συνάντησης της εθνικής οδού Μεγαλόπολης-Ανδρίτσαινας την 
οποία ακολουθεί μέχρι τη γέφυρα του ρέματος Ζάμπακα παρά το χωριό 
Σούλου. Από εκεί ακολουθεί το αριστερό μέρος του ρέματος Ζάμπακα 
μέχρι τον ποταμό Αλφειό, από εκεί ακολουθεί το φράγμα (προστασίας 
ορυχείου) μέχρι την γέφυρα Κατσίμπαλι-Κυπαρίσσια. Από εκεί ακολου¬ 
θεί το δρόμο προς Κυπαρίσσια. Από το χωριό Κυπαρίσσια ακολουθεί το 
δρόμο μέχρι συνάντησης του ρέματος Παλιό μύλος στη συνέχεια ακολου¬ 
θεί δυτικά το ρέμα Παλιόμυλος μέχρι συνάντησης του επάνω δρόμου 
Κυπαρισσίων-Ισιώματος Καρυών, όπου συνεχίζει επί του δρόμου περί¬ 
που 700 μέτρα, από εκεί νοητή γραμμή στο εξωκκλήσιο Αγία Σοφία, 
συνεχείζει νοητή γραμμή νοτιοανατολικά μέχρι συνάντησης της δια¬ 
σταύρωσης προς Ίσιωμα Καρυών. Από εκεί ακολουθεί τον δρόμο μέχρι 
την διασταύρωση Θωκνίας-Καλυβ. Καρυών, ακολουθεί το δρόμο μέχρι 
Καλυβιών Καρυών και συνεχίζει τον καινούργιο δρόμο προς Απιδίτσα 
μέχρι συνάντησης του ρέματος Ζαγκλακόρεμα. Από εκεί ακολουθεί το 
ρέμα μέχρι συνάντησης του ποταμού Αλφειού από εκεί ακολουθεί τον 
ποταμό Αλφειό προς Νότο συνεχίζει στην προσωρινή εκτροπή του ποτα¬ 
μού Αλφειού και μετά συνεχίζει στην παλαιά κοίτη του ποταμού Αλφειού 
μέχρι συνάντησης του ρέματος Μεγαλόπολης-Ψαθί (υπόνομος). Από 
εκεί ακολουθεί το ρέμα υπόνομος μέχρι συνάντησης της τάφρου λυμά¬ 
των ΔΕΗ την οποία ακολουθεί μέχρι συνάντησης της νέας γραμμής 
ΟΣΕ. Από εκεί ακολουθεί την γραμμή ΟΣΕ μέχρι συνάντησης της εθνι- 

κής οδού Μεγαλόπολης- Καλαμάτας και πυλώνες (πύργους) ΔΕΗ όπου 
τις ακολουθεί μέχρι της διασταύρωσης του δρόμου Μεγαλόπολης - Θω- 
κνίας. Από εκεί νοητή γραμμή στο Ορέστιο όπου και άρχισε. 

Το Δασαρχείο Τρίπολης παρακαλείται γιά την έκδοση της σχετικής 
Δασικής Απαγορευτικής Διάταξης Θήρας την οποία θα κοινοποιήσει και 
στο ΤΠ.ΓΕ. 

Η απόφαση αυτή να δημοσιευθεί στην Εφημερίδα της Κυβερνήσεως 
και θα ισχύσει από τον κυνηγετικό χρόνο 1991 - 1992. 

Αθήνα, 23 Ιουλίου 1991 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΠΑΝ. ΧΑΤΖΗΝΙΚΟΛΑΟΥ 
-♦- 

Αριθ. 327212 (2) 

Τροποποίηση της αριθ. 320698/24.7.1987 Υπουργικής Απόφασης 
«Απαιτούμενες προϋποθέσεις για τη χορήγηση άδειας λειτουργίας 
Φυτωριακής επιχείρησης και υποχρεώσεις των δικαιούχων (ΦΕΚ 
446Β) όπως τροποποιήθηκε και συμπληρώθηκε μεταγενέστερα». 

Ο ΑΝΑΠΛΗΡΩΤΗΣ ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 5 παράγρ. 6 του Ν. 1564/1985 «Οργά¬ 
νωση παραγωγής και εμπορίας του πολλαπλασιαστικού υλικού φυτικών 
ειδών» (ΦΕΚ 164 Α). 

2. Την Τ 1081/18.5.1990 απόφαση του Πρωθυπουργού «Ορισμός 
αρμοδιοτήτων του Αναπληρωτή Υπουργού Γεωργίας Παναγιώτη Χατ- 
ζηνικολάου» (ΦΕΚ 327 Β). 

3. Την εισήγηση της υπηρεσίας, αποφασίζουμε: 

1. Οι άδειες φυτωριακής επιχείρησης που χορηγήθηκαν σε φυτω- 
ριούχους, σύμφωνα με τις διατάξεις του Ν. 4035/1960 «περί μέτρων 
επέκτάσεως και βελτιώσεως των δενδροκηπευτικών καλλιεργειών και 
άλλων τινών διατάξεων» (ΦΕΚ 15 Α) και παρατάθηκαν με το άρθρο 6 
της με αριθ. 320698/24.7.1987 Υπουργικής Απόφασης (ΦΕΚ 446 
Β) παρατείνονται κατά δύο (2) ακόμη έτη από τη λήξη τους. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 24 Ιουλίου 1991 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΠΑΝ. ΧΑΤΖΗΝΙΚΟΛΑΟΥ 
-♦- 

Αριθ. 323936 (3) 

Τροποποίηση της ΥπουργικήςνΑπόφασης με αριθμό 306176/1991 

(Β' 474). 

Ο ΑΝΑΠΛΗΡΩΤΗΣ ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

α)Τοάρθρο6παρ. 1 τουΒ.Δ. 27.12.56/12.1.57 «Περί τροποποιή- 

σεως και συμπληρώσεως των περί επιθεωρήσεως σφαγίων διατάξεων». 

• 

β) Την 1013α/11.4.90 Απόφαση Πρωθυπουργού που αφορά στην 
σύσταση θέαεως αναπληρωτή Υπουργού στο Υπουργείο Γεωργίας. 

γ) Την Υ 1081/18.5.90 Απόφαση Πρωθυπουργού που αφορά στην 
ανάθεση αρμοδιοτήτων στον Αναπληρωτή Υπουργό, Γεωργίας, αποφα¬ 
σίζουμε: 

Τροποποιούμε την απόφασή μας με αριθμό 306176/91 «Όροι τους 
οποίους πρέπει να πληρούν τα οχήματα μεταφοράς κρεάτων μικτού βά¬ 
ρους από τεσσάρων τόννων και κατωτέρου» (Β' 474), ως εξής: 

Η φράση του τίτλου και του πρώτου στίχου «...μικτού βάρους από 
τεσσάρων τόννων και κατωτέρου», αντικαθίσταται από την φράση 
«...ωφελίμου φορτίου μέχρι ενός τόννου». 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 23 Ιουλίου 1991 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΠΑΝ. ΧΑΤΖΗΝΙΚΟΛΑΟΥ 


Αριθ. 64080/697 (4) 

Τροποποίηση ορίων μονίμου, καταφυγίου θηραμάτων σε περιοχή Δήμου 

Μετσόβου και Κοινοτήτων Χρυσοβίτσας Γρεβενιτίου, Νομού Ιωαν- 

νίνων. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις των άρθρων 253 και 254 παρ. 1, 2, 3, 4 του Ν.Δ. 
86/69, καθώς έχουν αντικατασταθεί με τα άρθρα 3 και 4 παρ. 5, 6, 7, 
8 του Ν. 177/1975, 8 Π.Δ. 402/88 και της αριθμ. 414985/ 
29.11.1985 (Φ.Ε.Κ. 757/Β/18.12.85) κοινής απόφασης των Υφυ¬ 
πουργού Εθνικής Οικονομίας και Αναπληρωτή Υπουργού Γεωργίας 
«Μέτρα διαχείρισης της άγριας πτηνοπανίδας». 

2. Την αριθ. Υ 1081/18.5.90 (Φ.Ε.Κ. 327/Β/21.5.90) απόφαση 
του Πρωθυπουργού «περί ανάθεσης αρμοδιοτήτων στον Αναπληρωτή 
Υπουργό Γεωργίας Παν. Χατζηνικολάου». 

3. Την αριθμ. 38083/2188/18.5.1976 (ΦΕΚ 757/Β/10.6.76) 
απόφασή μας, με την οποία ιδρύθηκε μόνιμο καταφύγιο θηραμάτων σε 
περιοχή Δήμου Μετσόβου, Νομού Ιωαννίνων. 

4. Τα αριθ. 20/29.1.1991 και 267/1.2.1991 έγγραφα του Δα¬ 
σαρχείου Μετσόβου και τις Δ/νσεις Δασών Ιωαννίνων σχετικά με την 
τροποποίηση των ορίων τού ανωτέρω μονίμου καταφυγίου θηραμάτων, 
αποφασίζουμε: 

Τροποποιούμε τα όρια του μονίμου καταφυγίου θηραμάτων σε πε¬ 
ριοχή Δήμου Μετσόβου Κοινοτήτων Χρυσοβίτσας-Γρεβενιτίου, Νομού 
Ιωαννίνων και απαγορεύουμε για τρία (3) χρόνια τη Θήρα κάθε θηράμα¬ 
τος σε 23.000 στρέμματα περίπου (εκ των οποίων 6.000 στρ. υδάτινη 
επιφάνεια και 17.000 στρεμ. μερικώς δασοσκεπής έκταση), που πληροί 
τις προϋποθέσεις προς κάλυψη των βασικών αναγκών του θηράματος σε 
ό,τι αφορά την ησυχία, τροφή και νερό και που ορίζεται ως εξής: 

Αρχίζει από πηγή «Γεωργίτση» περιοχής Δήμου Μετσόβου και με 
κατεύθυνση ΒΑ αφού περάσει το ρέμα «Ποτόκι» φθάνει στη ράχη «Σπα- 
νούρα Μουτσέλι». Από εκεί ακολουθώντας την κορυφογραμμή «Σπα- 
νούρα Μουτσέλι» φθάνει στον ημιονικό δρόμο «Γίδρα-Ρουτζέλο». Στη 
συνέχεια ακολουθώντας τον ημιονικό δρόμο φθάνει στο ρέμα «Σαράτο» 
(τράπου νσαράτου) και ακολουθώντας το ρέμα προς τα κάτω φθάνει στη 
συμβολή με το ρέμα «Ρουτζέλο». Από εκεί ακολουθώντας το ρέμα 
«Ρουτζέλο» προς τα πάνω καταλήγει στον περιφερειακό δρόμο της τε¬ 
χνητής λίμνης πηγών Αώου (Ρείθρο). Στη συνέχεια ακολουθώντας τον 
περιφερειακό δρόμο και περνώντας από το ρέμα «Βάλια μέγγουλη», τη 
θέση «Τσιμπίδι», το ρέμα «Τσούμα τσιμπίδι» φθάνει στο ρέμα «Περατώ- 
ρας». Από εκεί ακολουθώντας το ρέμα «Περατώρας» προς τα πάνω φθά¬ 
νει στις «Κόκκινες βρύσες» (Υψ. 2.019). Από εκεί ακολουθώντας την 
κορυφογραμμή Μαυροβούνιου (όρια Δήμου Μετσόβου και Κοινότητας 
Περιβολιού Γρεβενών) και περνώντας από Υψ. θέση 2.004 και θέση 
«Καπετάν Κληδή» (Υψ. 2.036) φθάνει στη θέση «Αυτιά Φλέγγα» (Υψ. 
2.159). Από εκεί κατεβαίνοντας τη ράχη «Φλέγγα» (όρια Δήμου Με¬ 
τσόβου και Κοινότητας Φλαμπουρίου) και περνώντας από τη θέση 
«Άσπρα λιθάρια» (Υψ. 1.739), βρύση Σαρακατσαναίων, ακολουθεί 
προς τα κάτω το ρέμα «Μουρτζιάς» μέχρι συναντήσεως του ποταμού 
Αώου. Στη συνέχεια ακολουθώντας την κοίτη του ποταμού Αώου προς 
τα πάνω (όρια Δήμου Μετσόβου και Κοινοτήτων Φλαμπουρίου και Γρε- 
βενετίου) φθάνει στο κυρίως φράγμα της τεχνητής λίμνης Πηγών 
Αώου, από εκεί ακολουθώντας τον περιφερειακό δρόμο της λίμνης προς 
Μέτσοβο, διέρχεται από το Ιο και 2ο φράγμα στη θέση «Πέντε Αλώνια» 
περιοχής Κοινότητας Γρεβενιτίου, από το Ιο, 2ο, 3ο και βοηθητικό 
φράγμα Πολιτσιών στη θέση «Πολιτσιές» περιφέρειας Κοινότητας Χρυ¬ 
σοβίτσας και ακολουθώντας πάντοτε τον περιφερειακό δρόμο στην πε¬ 
ριοχή του Δήμου Μετσόβου, φθάνει στην πηγή «Γεωργίτση» απ’ όπου 
άρχισε. 

Η δίωξη των επιβλαβών θηραμάτων μέσα στο καταφύγιο, ενεργείται 
σύμφωνα με τα άρθρα 4 παρ. 7 του Ν. 177/75 και 3 της 414985/ 
29.11.1985 κοινής απόφασης. 

Οι παραβάτες τιμωρούνται με τις ποινές που προβλέπονται από τα 
άρθρα 287 παρ. 9 του Ν.Δ. 86/69 «Δασικός Κώδικας» ή 9 παρ. 3 της 
αριθμ. 414985/29.11.85 (ΦΕΚ 757/Β/18.12.85) κοινής απόφα¬ 
σης «Μέτρα διαχείρισης της άγριας πτηνοπανίδας». 




ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5005 


Η απόφαση αυτή να δημοσιευθεί στην Εφημερίδα της Κυβερνήσεως 
και θα ισχύει από το κυνηγετικό έτος 1991 - 1992. 

Αθήνα, 18 Ιουλίου 1991 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΠΑΝ. ΧΑΤΖΗ ΝΙΚΟΛΑΟΥ 
-►- 

Αριθ. 75255/3000 (5) 

Ίδρυση μόνιμου καταφυγίου θηραμάτων στην περιοχή Κοινότητας Κε- 
φάλου Κω, νήσου Κω, Νομού Δωδεκανήσου. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις των άρθρων 253 και 254 παρ. 1, 2, 3, 4 του Ν.Δ. 
86/69, καθώς έχουν αντικατασταθεί με τα άρθρα 3 και 4 παρ. 5, 6, 7, 
8 του Ν. 177/1975, 8 Π.Δ. 402/88 και της αριθμ. 414985/ 

29.11.1985 (Φ.Ε.Κ. 757/Β/18.12.85) κοινής απόφασης των Υφυ¬ 
πουργού Εθνικής Οικονομίας και Αναπληρωτή Υπουργού Γεωργίας 
«Μέτρα διαχείρισης της άγριας πτηνοπανίδας». 

2. Την αριθ. Υ 1081/18.5.90 (Φ.Ε.Κ. 327/Β/21.5.90) απόφαση 
του Πρωθυπουργού «περί ανάθεσης αρμοδιοτήτων στον Αναπληρωτή 
Υπουργό Γεωργίας Παν. Χατζηνικολάου». 

3. Το αριθ. 483/8.2.1991 έγγραφο της Δ/νσης Δασών Δωδεκανή¬ 
σου σε συνδυασμό με τη σκοπιμότητα ίδρυσης μονίμου καταφυγίου θη¬ 
ραμάτων για προστασία, ανάπτυξη, αναπαραγωγή και εκμετάλλευση 
του θηραματικού κεφαλαίου και της άγριας πανίδας γενικά, αποφασί¬ 
ζουμε: 

Ιδρύουμε μόνιμο καταφύγιο θηραμάτων και απαγορεύουμε για (5) 
πέντε χρόνια, τη Θήρα κάθε θηράματος σε 6.750 περίπου στρέμματα 
πεδινής - ημιορεινής έκτασης, που πληροί τις προϋποθέσεις προς κά¬ 
λυψη των βασικών αναγκών του θηράματος σε ότι αφορά την ησυχία, 
τροφή και νερό στην περιοχή Κοινότητας Κεφάλου Κω, στις θέσεις 
«Αγρελιά - Βίγλες - Θυμιανός - Ριχτής - Παναγιά Στυλιωτή» και που 
ορίζεται ως εξής: 

Αρχίζει από τη διασταύρωση του ασφαλτόδρομου Κεφάλου προς 
«Λάθρα» με τον αγροτικό δρόμο προς «Άγιο Ιωάννη Θεολόγο». Ακο¬ 
λουθεί τον ασφαλτόδρομο προς Άγιο Ιωάννη - Λάθρα, φθάνει στο Μο¬ 
ναστήρι «Άγιος Ιωάννης» και από εκεί ακολουθεί το νεοδιανοιγέντα 
αγροτικό δρόμο προς «Κερί - αγ. Μάμμα». Πριν από το ύψωμα «Κερί» 
συναντά τη διασταύρωση του επίσης νεοδιανοιγέντα αγροτικού δρόμου 
προς «Ριχτή Αγ. Ιωάννη Θεολόγο» τον ακολουθεί μέχρι που συναντά 
τον αγροτικό δρόμο Αγ. Ιωάννου προς Κέφαλο, συνεχίζει προς Κέφαλο 
και καταλήγει στη διασταύρωσή του με τον ασφαλτόδρομο Κεφάλου 
προς Θυμιανό - Λάθρα, όπου και η αφετηρία. 

Η δίωξη των επιβλαβών θηραμάτων μέσα στο καταφύγιο, ενεργείται 
σύμφωνα με τα άρθρα 4 παρ. 7 του Ν. 177/75 και 3 της 414985/ 

29.11.1985 κοινής απόφασης. 

Οι παραβάτες τιμωρούνται με τις ποινές που προβλέπονται από τα 
άρθρα 287 παρ. 9 του Ν.Δ. 86/69 «Δασικός Κώδικας» ή 9 παρ. 3 της 
αριθ. 414985/29.11.85 (ΦΕΚ 757/Β’/18.12.85) κοινής απόφασης 
«Μέτρα διαχείρισης της άγριας πτηνοπανίδας». 

Η απόφαση αυτή να δημοσιευθεί στην Εφημερίδα της Κυβερνήσεως 
και θα ισχύει από το κυνηγετικό έτος 1991 - 1992. 

Αθήνα, 18 Ιουλίου 1991 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΠΑΝ. ΧΑΤΖΗΝΙΚΟΛΑΟΥ 
--♦- 

Αριθ. 75256/3001 (6) 

Ίδρυση μόνιμου καταφυγίου θηραμάτων στις-περιοχές Αγ. Ιωάννη Θε¬ 
ολόγου, Λακκί, Τραπεζίνα, Προφήτης Ηλίας νήσου Νίσυρου Νομού 

Δωδεκανήσου. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΓΕΩΡΓΙΑΣ 

Έχοντας υπόψης 

1. Τις διατάξεις των άρθρων 253 και 254 παρ. 1, 2, 3, 4 του Ν.Δ. 
86/69, καθώς έχουν αντικατασταθεί με τά άρθρα 3 και 4 παρ. 5, 6, 7, 
8 του Ν. 177/1975, 8 Π.Δ. 402/88 και της αριθμ. 414985/ 

29.11.1985 (Φ.Ε.Κ. 757/Β/18.12.85) κοινής απόφασης των Υφυ¬ 
πουργού Εθνίκής Οικονομίας και Αναπληρωτή Υπουργού Γεωργίας 
«Μέτρα διαχείρισης της άγριας πτηνοπανίδας». 


2. Την αριθ. Υ 1081/18.5.90 (Φ.Ε.Κ. 327/Β/21.5.90) απόφαση 
του Πρωθυπουργού «περί ανάθεσης αρμοδιοτήτων στον Αναπληρωτή 
Υπουργό Γεωργίας Παν. Χατζηνικολάου». 

3. Το αριθ. 2321/19.6.1991 έγγραφο της Δ/νσης Δασών Δωδεκα¬ 
νήσου σε συνδυασμό με τη σκοπιμότητα ίδρυσης μονίμου καταφυγίου 
θηραμάτων για προστασία, ανάπτυξη, αναπαραγωγή και εκμετάλλευση 
του θηραματικού πλούτου και της άγριας πανίδας γενικά, αποφασί¬ 
ζουμε: 

Ιδρύουμε μόνιμο καταφύγιο θηραμάτων και απαγορεύουμε για (5) 
πέντε χρόνια, τη Θήρα κάθε θηράματος σε 9.600 στρέμματα πεδινής - 
ημιορεινής έκτασης, που πληροί τις προϋποθέσεις προς κάλυψη των βα¬ 
σικών αναγκών του θηράματος σε ότι αφορά την ησυχία, τροφή και 
νερό, στις περιοχές Αγ. Ιωάννου Θεολόγου, Λακκί, Τραπεζίνα, Προφή¬ 
της Ηλίας νήσου Νίσυρου Νομού Δωδεκανήσου και που ορίζεται ως 

εξής: 

Αρχίζει από τη διασταύρωση στη θέση Λακκί του ασφαλτόδρομου 
που οδηγεί στο Ηφαίστειο με την παληά ημιονική οδό προς Ευαγγελί¬ 
στρια, ακολουθεί αυτή και φθάνει στην Ευαγγελίστρια και από εκεί συνε¬ 
χίζει προς Στενό - Σιώνες όπου συναντά το νεοδιανοιγέντα δρόμο Μάν- 
δράκι - Ηφαίστειο, τον ακολουθεί Ν.Α., φθάνει στη θέση Αγ. Ζαχαρίας, 
συνεχίζει προς τη θέση Κοκκινόματος και από εκεί ακολουθεί τον παληό 
λιθόστρωτο δρόμο προς Κάγια - Μύλος - Νεκροταφείο του χωριού των 
Νικείων. Στη συνέχεια συναντά τον επαρχιακό ασφαλτόδρομο, πού οδη¬ 
γεί στο χωριό Νίκεια, τον ακολουθεί προς Μανδράκι, φθάνει στη δια¬ 
σταύρωση προς Ηφαίστειο, κατέρχεται προς Ηφαίστειο και φθάνει στη 
θέση Λακκί και συναντά τη διασταύρωση της ημιονικής οδού προς 
Ευαγγελίστρια, απ’ όπου και άρχισε. 

Η δίωξη των επιβλαβών θηραμάτων μέσα στο καταφύγιο, ενεργείται 
σύμφωνα με τα άρθρα 4 παρ. 7 του Ν. 177/75 και 3 της 414985/ 

29.11.1985 κοινής απόφασης. 

Οι παραβάτες τιμωρούνται με τις ποινές που προβλέπονται από τα 
άρθρα 287 παρ. 9 του Ν.Δ. 86/69 «Δασικός Κώδικας» ή 9 παρ. 3 της 
αριθ. 414.985/29.11.85 (ΦΕΚ 757/Β'/18.12.85) κοινής απόφασης 
«Μέτρα διαχείρισης της άγριας πτηνοπανίδας». „ 

Η απόφαση αυτή να δημοσιευθεί στην. Εφημερίδα της 'Κυβερνήσεως 
και θα ισχύει από το κυνηγετικό έτος 1991 - 1992. 

Αθήνα, 18 Ιουλίου 1991 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΠΑΝ. ΧΑΤΖΗΝΙΚΟΛΑΟΥ 
-♦- 

Αριθ. 76345/2567 . (7) 

Ίδρυση μόνιμου καταφυγίου θηραμάτων στη θέση «Μόβρη» περιοχής 

των Κοινοτήτων Πετροχωρίου, Ελαιοχωρίου, Φώσταινας, Άρλας, 

Χαραυγής, Σανταμερίου, Νομού Αχαΐας. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις των άρθρων 253 και 254 παρ. 1, 2, 3, 4 του Ν.Δ. 
86/69, καθώς έχουν αντικατασταθεί με τα άρθρα 3 και 4 παρ. 5, 6, 7, 
8 του Ν. 177/1975, 8 Π.Δ. 402/88 και της αριθμ. 414985/ 

29.11.1985 (Φ.Ε.Κ. 757/Β/18.12.85) κοινής απόφασης των Υφυ¬ 
πουργού Εθνικής Οικονομίας και Αναπληρωτή Υπουργού Γεωργίας 
«Μέτρα διαχείρισης της άγριας πτηνοπανίδας». 

2. Την αριθ. Υ 1081/18.5.90 (Φ.Ε.Κ. 327/Β/21.5.90) απόφαση 
του Πρωθυπουργού· «περί ανάθεσης αρμοδιοτήτων στον Αναπληρωτή 
Υπουργό Γεωργίας Παν. Χατζηνικολάου». 

3. Το αριθ. 3260/6.6.1991 και Ζα/1293/12.6.1991 έγγραφα 
του Δασαρχείου Πατρών και της Δ/νσης Δασών Ν. Αχαΐας σε συνδυα¬ 
σμό με τη σκοπιμότητα ίδρυσης μονίμου καταφυγίου θηραμάτων για 
προστασία, ανάπτυξη, αναπαραγωγή και εκμετάλλευση του θηραματι- 
κού κεφαλαίου και της άγριας πανίδας γενικά, αποφασίζουμε: 

Ιδρύουμε μόνιμο καταφύγιο θηραμάτων κάι απαγορεύουμε για (5) 
πέντε χρόνια, τη Θήρα κάθε θηράματος σε 23.000 στρέμματα (εκ των 
οποίων 4.000 στρέμματα δάσος, 12.000 στρέμματα μερικώς δασοσκε- 
πης έκταση και 7.000 στρέμματα γεωργική έκταση), που πληρούν τις 
προϋποθέσεις προς κάλυψη των βασικών αναγκών του θηράματος σε 
ότι αφορά την ησυχία, τροφή και νερό, στην θέση «Μόβρη» περιοχής των 
Κοινοτήτων Πετροχωρίου, Ελαιοχωρίου, Φώσταινας, Άρλας, Χαραυ¬ 
γής, Σανταμερίου Νομού Αχαΐας και με τα κατωτέρω όρια: 

Αρχίζουν από το συνοικισμό Οχταραίικα Πετροχωρίου και ακολου¬ 
θούν τον επαρχιακό δρόμο προς Ελαιοχώρι μέχρι αποστάσεως 200 μέ- 

τρων περίπου από τον οικισμό, όπου είναι οι αγροί Θεοδ. Κανελλοπού- 
λου και Χρηστ. Γιαννακοπούλου. Στο σημείο αυτό παρακάμπτουν τον 
οικισμό Ελαιοχωρίου, στρίβοντας δεξιά και ακολουθώντας τον αγρο¬ 
τικό δρόμο μέχρι συναντήσεως του ρέματος «Κατουρλής» το ακολου¬ 
θούν ανερχόμενο μέχρι αμπέλι Σταυρ. Κατσαΐτη στη θέση «Λουκίταα». ; 
Μετά στρέφουν αριστερά και δια των αγρών Σωτ. Κωστοπούλου, Αφών 
Γιαννακοπούλου, Δημ. Παλιολόγου, Αποστ. Αποστολοπούλου της θέ- 
σεως «Γούρλιζες» φθάνουν στον, αγρό Αγγελ. Παναγοπούλου στη θέση 
«Τρανή Βρύση». Από εκεί ακολουθούν τον αγροτικό δρόμο προς ρέμα 
«Τρανό Λαγκάδι», το οποίο συναντούν στους αγρούς Αποστ. Μπούσια 
και Νικ. Παναγοπούλου. Μετά ακολουθούν κατερχόμενο το προαναφε- 
ρόμενο ρέμα μέχρι συναντήσεως του επαρχιακού δρόμου, τον οποίο ακο¬ 
λουθούν, μέχρι αποστάσεως 300 μέτρων περίπου από τον οικισμό Άρ- 
λας, όπου αγρός Βασ. Χειροπούλου στη θέση «Σταυρός». Στο σημείο 
αυτό παρακάμπτουν τον οικισμό Άρλας, στρίβοντας δεξιά, εγκαταλεί¬ 
πουν το δρόμο και ανέρχονται σε μικρή ράχη της θέσης «Χειροπουλαίικα 
Τούμπι». Από τη θέση αυτή ακολουθούν ευθεία νοητή γραμμή μέχρι 
στύλο της Δ.Ε.Η. στη θέση «Νερομάνα». Από εκεί ακολουθούν ηλε¬ 
κτρική γραμμή προς συνοικισμό Ροβιονίτης Άρλας μέχρι που η γραμμή 
συναντά τον αγροτικό δρόμο Άρλας-Ροβιονϊτης στη θέση «Μερτερό» 
όπου και ποιμνιοστάσιο Λαμ. Σώρρα. Από εκεί ακολουθούν αγρό και 
αμπέλι Λαμ. Σώρρα στη θέση «Μερτερό» αμπέλι Κων. Μόνια στη θέση 
«Λιγερό» αγρό και αμπέλι Βασ. Μπούσια στη θέση «Ανοιξιάτικο». Στη 
συνέχεια ακολουθούν κατερχόμενο ρέμα με την ονομασία «Βαθειά 
Λάκκα» και μετά αμπέλια και αγρούς Βασ. Μπούσια και Γεωρ. Κεχρι- 
νιά στη θέση «Κοκκαλάρες» όπου συναντούν τον επαρχιακό δρόμο τον 
οποίο ακολουθούν προς Πηγάδια Χαραυγής, σε απόσταση 400 μέτρων 
περίπου από τον οικισμό, όπου αγρός Σοφ. Θεοδωροπούλου στη θέση 
«Μισοράχη». Στο σημείο αυτό παρακάμπτουν τον οικισμό Πηγαδών 
Χαραυγής (Τζάϊλο), στρίβοντας δεξιά, εγκαταλείπουν το δρόμο και δια 
των αγρών Σοφ. Θεοδωροπούλου και Γεωργ. Σγούρα, ανέρχονται στο 
ύψωμα με την ονομασία «Βουνό». Μετά κατέρχονται την πλαγιά και διά 
του ποιμνιοστάσιου και αγρού Ανδρ. Αναστασοπούλου, αγρών Αναστ. 
Σγούρα, Αλεξ. Γιώτη στη θέση «Λάκκες», Σοφοκλ. Θεοδωροπούλου στη 
θέση «Πόρος» κάι.αγρούς - αμπέλι Θεοδ. Σωτηροπούλου και αγρό Φωτ. 
Σγούρα στη θέση «Κάπελη» συναντούν τον επαρχιακό δρόμο Πηγαδών 
- Σανταμερίου. Από εκεί ακολουθούν τον επαρχιακό δρόμο προς Σαντα- 
μέρι, μέχρι που συναντούν τον κοινοτικό δρόμο Σανταμερίου - Πολυλό- 
φου τον οποίο και ακολουθούν προς Πολύλοφο, μέχρι που συναντούν τον 
αγροτικό δρόμο Πολυλόφου - Τσαγκαραίικων - Βυθούλκα - Πετροχω¬ 
ρίου. Στη συνέχεια ακολουθούν τον προηγούμενο δρόμο προς Πετρο- 
χώρι, μέχρι αποστάσεως 400 μέτρων περίπου από τον οικισμό, όπου 
αμπέλια Χρηστ. Κατσαρού, Ηλ. Γκουτσούλια και Γρηγ. Ραυτακόπου- 
λου. Στο σημείο αυτό παρακάμπτοντας τον οικισμό Πετροχωρίου, στρί¬ 
βουν δεξιά και ακολουθούν αγροτικό δρόμο φθάνοντας στους αγρούς Ει¬ 
ρήνης Βασιλακοπούλου και Ανδρ. Βαμβακά στη θέση «Νεροτριβάδες». 
Στη συνέχεια γυρίζουν αριστερά και ακολουθούν αγροτικό δρόμο προς 
συνοικισμό Λογοθέτη - Οχταραίικα τον οποίο και ακολουθούν προς | 
Οχταραίικα, μέχρι που συναντούν τον επαρχιακό δρόμο στο συνοικισμό 
Οχταραίικα Πετροχωρίου, σημείο απ’ όπου και άρχισαν. 

Η δίωξη των επιβλαβών θηραμάτων μέσα στο καταφύγιο, ενεργείται 
σύμφωνα με τα άρθρα 4 παρ. 7 του Ν. 177/75 και 3 της 414985/ 
29.11.1985 κοινής απόφασης. 

Οι παραβάτες τιμωρούνται με τις ποινές που προβλέπονται από τα 
άρθρα 287 παρ. 9 του Ν.Δ. 86/69 «Δασικός Κώδικας» ή 9 παρ. 3 της 
αριθ. 414985/29.11.85 (ΦΕΚ 757/Β718.12.85) κοινής απόφασης 
«Μέτρα διαχείρισης της άγριας πτηνοπανίδας». 

Η απόφαση αυτή να δημοσιευθεί στην Εφημερίδα της Κυβερνήσεως 
και θα ισχύει από το κυνηγετικό έτος 1991 - 1992. 

Αθήνα, 18 Ιουλίου 1991 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΠΑΝ. ΧΑΤΖΗΝΙΚΟΛΑΟΥ 
-+- 

Αριθ. 76808/2669 (8) 

Τροποποίηση ορίων μόνιμου καταφυγίου θηραμάτων στην περιοχή 
Ασφενδίου - Πυλίου - Αντιμαχείας νήσου Κω, Νομού Δωδεκανήσου. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις των άρθρων 253 και 254 παρ. 1, 2, 3, 4 του Ν.Δ. 
86/69, καθώς έχουν αντικατασταθεί με τα άρθρα 3 και 4 παρ. 5, 6, 7, 

8 του Ν. 177/1975, 8 Π.Δ. 402/88 και της αριθμ. 414985/ 


29.11.1985 (Φ.Ε.Κ. 757/Β/18.12.85) κοινής απόφασης των Υφυ¬ 
πουργού Εθνικής Οικονομίας και Αναπληρωτή Υπουργού Γεωργίας 
«Μέτρα διαχείρισης της άγριας πτηνοπανίδας». 

2. Την αριθ. Υ 1081/18.5.90 (Φ.Ε.Κ. 327/Β/21.5.90) απόφαση 
του Πρωθυπουργού «περί ανάθεσης αρμοδιοτήτων στον Αναπληρωτή 
Υπουργό Γεωργίας Παν. Χατζηνικολάου». 

3. Την αριθ. 107329/3317/16.10.1986 (Φ.Ε.Κ. 707/Β7 
23.10.86) απόφασή μας, με την οποία ιδρύθηκε μόνιμο καταφύγιο θη¬ 
ραμάτων στη περιοχή Κοινοτήτων Αντιμαχείας - Κεφάλου Κω (Πλάκα 
Βούες - Αγ. Νικήτας). 

4. Τοαριθ. 2321/19.6.1991 έγγραφο της Δ/νσης Δασών Δωδεκα¬ 
νήσου σχετικά με την τροποποίηση των ορίων του ανωτέρω καταφυ¬ 
γίου, αποφασίζουμε: 

Τροποποιούμε τα όρια του μονίμου καταφυγίου θηραμάτων στην πε¬ 
ριοχή Ασφενδίου - Πυλίου - Αντιμαχείας στις θέσεις Προφ. Ηλίας, Κα- 
τσουνδρία, Μεσόβουνο, Αμπέλλα, Αλευρωτές, Φτελίδια, νήσου Κω Νο¬ 
μού Δωδεκανήσου και απαγορεύουμε για (5) πέντε χρόνια, τη Θήρα 
κάθε θηράματος σε 21.600 στρέμματα περίπου μερικώς δασοσκεπούς 
έκτασης, που πληροί τις προϋποθέσεις προς κάλυψη των βασικών ανα¬ 
γκών του θηράματος σε ότι αφορά την ησυχία, τροφή και νερό και που 
ορίζεται ως εξής: 

Αρχίζει από τη διασταύρωση του κεντρικού επαρχιακού δρόμου προς 
χωριά με το χωματόδρομο προς συνοικισμό Λαγούδι τον ακολουθεί νό¬ 
τια προς Μινιέρα - Λαγούδι, φθάνει στο Λαγούδι και από εκεί στρέφεται 
δυτικά, ακολουθεί το χωματόδρομο προς Κοίνιάριο και φθάνει στον συ¬ 
νοικισμό Αμανίου Πυλίου. Από Αμανίου συνεχίζει Β.Δ., ακολουθεί το 
χωματόδρομο προς φυλάκιο καυσίμων και συναντά τον επαρχιακό 
δρόμο Πυλίου προς Κολωνάκια στην πρώτη στροφή πριν από το Άνω 
I Νεκροταφείο Πυλίου. Τον ακολουθεί προς Κολωνάκια και φθάνει στη 
διασταύρωση προς Καρδάμαινα και Αντιμάχεια στη Μάνδρα Χατζη- 
στέργου. Από εκεί συνεχίζει Βόρεια, ακολουθεί το χωματόδρομο προς 
Αντιμάχεια, φθάνει στη διασταύρωση του κεντρικού επαρχιακού δρόμου 
Κω - Αντιμαχείας στη θέση Σιδερόπετρα. Ακολουθεί τον επαρχιακό 
δρόμο προς Λίμνη - Κω και καταλήγει στη διασταύρωσή του με το χω¬ 
ματόδρομο προς Μινιέρα - Λαγούδι, όπου και η αφετηρία. 

Η δίωξη των επιβλαβών θηραμάτων μέσα στο καταφύγιο, ενεργείται 
σύμφωνα με τα άρθρα 4 παρ. 7 του Ν. 177/75 και 3 της 414985/ 
29.11.1985 κοινής απόφασης. 

Οι παραβάτες τιμωρούνται με τις ποινές που προβλέπονται από τα 
άρθρα 287 παρ. 9 του Ν.Δ. 86/69 «Δασικός Κώδικας» ή 9 παρ. 3 της 
αριθ. 414985/29.11.85 (ΦΕΚ 757/Β718.12.85) κοινής απόφασης 
«Μέτρα διαχείρισης της άγριας πτηνοπανίδας». 

Η απόφαση αυτή να δημοσιευθεί στην Εφημερίδα της Κυβερνήσεως 
και θα ισχύει από το κυνηγετικό έτος 1991 - 1992. 

Αθήνα, 18 Ιουλίου 1991 

! Ο ΑΝΑΠΛΗΡΩΤΗΣ ΥΠΟΥΡΓΟΣ 

ΠΑΝ. ΧΑΤΖΗΝΙΚΟΛΑΟΥ 
-♦- 

Αριθ. 76463/2624 (9) 

δετής απαγόρευση κυνηγίου σε περιοχή της Κοινότητας Σωτηρίτσας, 

εντός των διοικητικών ορίων του Δασαρχείου Αγιάς, Νομού Λάρι¬ 
σας. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 258 παρ. 5 Ν.Δ. 86/69 «Περί Δασικού 
Κώδικα» που προστέθηκαν με τις διατάξεις του άρθρου 7 Ν. 177/ 
1975, καθώς και τις διατάξεις της 414985/85 κοινής Διυπουργικής 
Απόφασης ΥΠΕΘΟ - ΥΠΓΕ (ΦΕΚ 757/Β /85). 

2. Το αριθ. 1758/17.6.1991 έγγραφο του Δασαρχείου Αγιάς που 
εισηγείται θετικά, έχοντας τη σύμφωνη γνώμη του Κυνηγετικού Συλλό¬ 
γου Αγιάς. 

3. Την αριθ. Υ 1081/18.5.90 (ΦΕΚ 327/Β721.5.90) απόφαση 
του Πρωθυπουργού «Περί ανάθεσης αρμοδιοτήτων εις τον Αναπληρωτή 
Υπουργό Γεωργίας», αποφασίζουμε: 

Απαγορεύουμε το κυνήγι όλων των θηραμάτων για πέντε (5) χρόνια 
από 1.8.1991 μέχρι 31.7.1996 σε περιοχή 2.100 στρεμμάτων της 
Κοινότητας Σωτηρίτσας Νομού Λάρισας, τα όρια της οποίας έχουν ως 
εξής: 

Αρχίζει από την οικία Αντ. Αναστασίου συνεχίζει ακολουθώντας τον 
παραλιακό δρόμδ μέχρι το όριο Βελίκας Σωτηρίτσας (Κατάστημα Κα- 

ρακίτσου) στρίβει αριστερά ακολουθώντας το όριο Βελίκας Σωτηρίτσας 
μέχρι τους πρόποδες (ριζό) όπου ιδιοκτησία Γκουβάνη, στρίβει αριστερά 
ακολουθώντας το ριζό μέχρι το ελαιοτριβείο Λαμπρούλη - Νικολίτσα 
από εκεί συνεχίζει Νότια διερχόμενο πίσω από τις οικείες Δημ. Δημηνί- 
κου, Κων/νου Γκλέτου, Ηλία Λέτσιου, Στεφ. Ριζάκη, Κων. Καρτσα- 
φλέκη, Χρηστ. Τσιάρα, Γεωργ. Ριζάκη, Δημ. Δημενίκου, Κλεάνθη 
Γκλέτου συνεχίζει Ν. Δυτικά ακολουθώντας το δρόμο προς τη Δεξαμενή 
και μέχρι αυτή, όπου εκεί στρίβει Ανατολικά μέχρι να συναντήσει τα 
όρια Αγιόκαμπου Σωτηρίτσας άνωθε της ιδιοκτησίας Κων/νου Δημηνί- 
κου και αντλιοστάσιο, συνεχίζει επί των ορίων Αγιόκαμπου - Σωτηρί¬ 
τσας μέχρι την οικία του Αντ. Αναστασίου όπου και το αρχικό σημείο. 

Το Δασαρχείο Αγιάς, στο οποίο διανέμεται η παρούσα, παρακαλείται 
να εκδόσει σχετικά Δασική απαγορευτική Διάταξη Κυνηγίου, την οποία 
να κοινοποιήσει και στο ΤΠ.ΓΕ. 

Η απόφαση αυτή να δημοσιευθεί στην Εφημερίδα της Κυβερνήσεως 
και θα ισχύσει από τον κυνηγετικό χρόνο 1991 - 1992. 

Αθήνα, 23 Ιουλίου 1991 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΠΑΝ. ΧΑΤΖΗ ΝΙΚΟΛΑΟΥ 
- ψ- 

Αριθ. 78774/2897 (10) 

ΙΟετής απαγόρευση Κυνηγίου στη θέση «Φαιστός - Αγ. Τριάδα» Ηρα¬ 
κλείου Κρήτης. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 258 παρ. 5 Ν.Δ. 86/69 «Περί Δασικού 
Κώδικα» που προστέθηκαν με τις διατάξεις του άρθρου 7 Ν. 177/ 
1975, καθώς και τις διατάξεις της 414985/85 κοινής Διυπουργικής 
Απόφασης ΤΠΕΘΟ - ΤΠΓΕ (ΦΕΚ 757/Β’/85). 

2. Τα αριθ. 994/2.5.1991 της Δ/νσης Δασών Ηρακλείου Κρήτης 
και αριθμ. 158/18.4.1991 του Δασονομείου Μοιρών Νομού Ηρα¬ 
κλείου, που εισηγούνται θετικά για την ανωτέρω απαγόρευση κυνηγίου. 

3. Την αριθ. Τ 1081/18.5.90 (ΦΕΚ 327/Β’/21.5.90) απόφαση 
Πρωθυπουργού «περί ανάθεσης αρμοδιοτήτων εις τον Αναπληρωτή 
Υπουργό Γεωργίας», αποφασίζουμε: 

Απαγορεύουμε το κυνήγι όλων των θηραμάτων για δέκα (10) χρόνια 
από 1,8.1991 μέχρι 31.7.2001 σε περιοχή 2.000 στρεμμάτων στη 
θέση «Φαιστός Αγ. Τριάδα» Ηρακλείου Κρήτης, τα όρια της οποίας 
έχουν ως εξής: 

Βόρεια: Ακολουθούν παράλληλα τον άξονα της κοίτης του Γεροπότα- 
μου σε απόσταση 200 μέτρων βόρεια αυτού. 

Νοτιοδυτικά: Την αμαξωτή οδό που συνδέει τον οικισμό Αγ. Ιωάννη 
με τον αρχαιολογικό χώρο Αγίας Τριάδας και από εκεί το Γεροπόταμο 
συμπεριλαμβανομένου και του αρχαιολογικού χώρου Αγίας Τριά¬ 
δας. ® 

Ανατολικά: Τον αγροτικό δρόμο που συνδέει τον οικισμό Αγ. Ιωάν- 
νου με την θέση Σαΐτα και από εκεί νοητή ευθεία που διέρχεται ανατο¬ 
λικά του αρχαιολογικού χώρου Φαιστού και συναντά το Γεροπόταμο νο¬ 
τιοδυτικά του οικισμού Βώρων. 

Η Δ/νση Δασών Ηρακλείου παρακαλείται για την έκδοση της σχετι¬ 
κής Απαγορευτικής Διάταξης κυνηγίου την οποία θα κοινοποιήσει και 
στο ΤΠΓΕ. 

Η απόφαση αυτή να δημοσιευθεί στην Εφημερίδα της Κυβερνήσεως 
και θα ισχύσει από τον κυνηγετικό χρόνο 1991 - 1992. 

Αθήνα, 23 Ιουλίου 1991 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΠΑΝ. ΧΑΤΖΗ ΝΙΚΟΛΑΟΥ 
- 4 »- 

Αριθ. 75339/2420 . (11) 

3ετής απαγόρευση κυνηγίου της πέρδικας στην περιοχή αρμοδιότητας 
του Δασαρχείου Καλαβρύτων. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 258 παρ. 5 Ν.Δ. 86/69 «Περί Δασικού 
Κώδικα» που προστέθηκαν με τις διατάξεις του άρθρου 7 Ν. 177/ 
1975, καθώς και τις διατάξεις της 414985/85 κοινής Διϋπουργικής 
Απόφασης ΤΠΕΘΟ - ΤΠΓΕ (ΦΕΚ 757/Β'/85). 


2, Το αριθ. 1143/4.6.1991 έγγραφο του Δασαρχείου Καλαβρύ¬ 
των, που εισηγείται θετικά για την ανωτέρω απαγόρευση κυνηγίου. 

3. Την αριθμ. Τ 1081/18.5.90 (ΦΕΚ 327/Β-/21.5.90) απόφαση 
Πρωθυπουργού «περί ανάθεσης αρμοδιοτήτων εις τον Αναπληρωτή 
Υπουργό Γεωργίας», αποφασίζουμε: 

Απαγορεύουμε το κυνήγι της πέρδικας για τρία (3) χρόνια από την 
1.8.1991 μέχρι την 31.7.1994 στην περιοχή αρμοδιότητας του Δα¬ 
σαρχείου Καλαβρύτων. 

Το Δασαρχείο Καλαβρύτων παρακαλείται για την έκδοση της σχετι¬ 
κής Δασικής Απαγορευτικής Διάταξης Θήρας την οποία θα κοινοποιή¬ 
σει και στο ΤΠ.ΓΕ. 

Η απόφαση αυτή να δημοσιευθεί στην Εφημερίδα της Κυβερνήσεως 
και θα ισχύσει από τον κυνηγετικό χρόνο 1991 - 1992. 

Αθήνα, 23 Ιουλίου 1991 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΠΑΝ. ΧΑΤΖΗΝΙΚΟΛΑΟΥ 

-♦- 

Αριθ. 23132 ■ (12) 

Έγκριση ημερών κίνησης εκτός έδρας υπαλλήλων του Εθνικού Οργανι¬ 
σμού Καπνού, έτους 1991. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα». 

2. Τις διατάξεις του Ν. 65/1973 «Περί δαπανών κινήσεως των τα¬ 
κτικών δημοσίων υπαλλήλων». 

3. Τις διατάξεις του Ν. 1505/84, όπως συμπληρώθηκε και βελτιώ¬ 
θηκε με αυτές του Ν. 1810/88 «Περί αναδιαρθρώσεως μισθολογίου 
προσωπικού της Δημόσιας Διοίκησης και άλλες συναφείς διατάξεις». 

4. Την αριθ. 1700/13.2.76 (ΦΕΚ 271/1976 τ. Β') απόφαση του 
Υπουργείου Προεδρίας Κυβερνήσεως «Περί καθορισμού του αριθμού 
των επιτρεπομένων ημερών παραμονής εκτός έδρας των πολιτικών δη¬ 
μοσίων υπαλλήλων και υπαλλήλων Ν.Π.Δ.Δ.», όπως έχει τροποποιηθεί 
και συμπληρωθεί μεταγενέστερα. 

5. Την αριθ. Δ.Ι.Ο.Δ./Φ 60/1/Α 4061/20.3.84 (ΦΕΚ 155 τ.Β'/ 
1984) κοινή απόφαση των Υπουργών Προεδρίας Κυβερνήσεως κ.λπ. 
«Περί μεταφοράς αρμοδιοτήτων του Υπουργείου Προεδρίας Κυβερνή¬ 
σεως στα άλλα· Υπουργεία». 

6. Την αριθ. 1546/31.1.91 απόφαση της Επιτροπής Τιμών και Ει¬ 
σοδημάτων «Έγκριση για νυκτερινή και εξαιρέσιμων ημερών εργασία 
υπαλλήλων». 

7. Το αριθ. Φ. 213.11/98/Α 4647/21.6.91 έγγραφο του Εθνικού 

Οργανισμού Καπνού για έγκριση ημερών κίνησης εκτός έδρας υπαλλή¬ 
λων του για το έτος 1991. ■ ·' * 

8. Την αριθ. 318098/14.5.87 απόφαση για τη μεταβίβαση αρμο¬ 
διοτήτων. 

9. Το αριθ. 465/89 Π.Δ. «Περί συστάσεως στο Υπουργείο Γεωργίας 
Γενικής Γραμματείας Αγροτικών Συνεταιρισμών και Εποπτευομένων 
Οργανισμών». 

10. Τηναριθ. Φ". 213.11/77/Α 4013/29.5.91 απόφαση του Προ¬ 
έδρου του Εθνικού Οργανισμού Καπνού με την οποία καθορίζονται τα 
ανώτατο όρια των επιτρεπομένων να διανυθούν χιλιομετρικών αποστά¬ 
σεων με ιδιόκτητα μεταφορικά μέσα των υπαλλήλων του Ε.Ο.Κ., για 
εκτέλεση υπηρεσίας κατά το έτος 1991. 

11. Το αριθ. 480/10.5.91 απόσπασμα πρακτικού συνεδριάσεως 
του Διοικητικού Συμβουλίου του Εθνικού Οργανισμού Καπνού, αποφα¬ 
σίζουμε: 

1. Εγκρίνουμε τη μετακίνηση και παραμονή εκτός έδρας με δικαί¬ 
ωμα αποζημιώσεως των τακτικών υπαλλήλων του Εθνικού Οργανι¬ 
σμού Καπνού, για εκτέλεση υπηρεσίας κατά το έτος 1991 ως εξής: 

Α. Ημέρες κίνησης εκτός έδρας 

1. Κεντρική Υπηρεσία 

α) Για όλους τους τακτικούς υπαλλήλους της Κ.Υ. μέχρι 50 ημέρες. 

β) Για όλους τους Διευθυντάς της Κ.Υ. μέχρι 70 ημέρες. 

2. Καπνολογικό Ινστιτούτο - Περ/κές Δ/νσεις. 

α) Για το Διευθυντή του Κ.Ι., καθώς και για κάθε Περ/κό Δ/ντή του 
ΕΟΚ μέχρι 70 ημέρες. 

β) Για όλους του Γεωπόνους του Κ.Ι. και των Περ/κών Δ/νσεων του 
ΕΟΚ μέχρι 65 ημέρες. ; 

γ) Για τους Χημιχοϋς του Κ.Ι. μέχρι 60 ημέρες, 
δ) Για τους Καπνοτεχνίτες και τους ανήχοντες στον Κλάδο ΤΕ Εργα¬ 
τών του Κ.Ι. μέχρι 40 ημέρες. 

ε) Για τους μόνιμους και με σύμβαση υπηρετούντας Μηχανικούς, για 
τον καθένα μέχρι 65 ημέρες. 

στ) Για τους Καπνοτεχνίτες και Τεχνίτες Περ/κών Υπηρεσιών μέχρι 
65 ημέρες. 

ζ) Για όλους του άλλους υπαλλήλους του Κ.Ι. και των Περ/κών Υπη¬ 
ρεσιών που δεν αναγράφονται σε μία από τις παραπάνω ομάδες μέχρι 
50 ημέρες. 

η) Για τους υπαλλήλους των Περ/κών Υπηρεσιών του ΕΟΚ που κι¬ 
νούνται εκτός περιφέρειας δικαιοδοσίας της Δ/νσης που ανήκουν επί 
πλέον 20 ημέρες για τον καθένα, καθώς και για τους Γεωπόνους των 
Καπνικών Σταθμών που θα κινηθούν με εντολή του Δ/ντού του Κ.Ι. για 
τις ετήσιες συσκέψεις του Κ.Ι. επί πλέον 10 ημέρες για τον καθένα. 

θ) Για τους Γεωπόνους των Καπνικών Σταθμών Αγρίνιου, Καρδί¬ 
τσας και Ξάνθης που θα ασχοληθούν με το ερευνητικό πρόγραμμα που 
χρηματοδοτεί η Ευρωπαϊκή Κοινότητα επί πλέον για του καθένα 20 
ημέρες. 

3. Για τους απασχολουμένους στα κάτω τόπους Κέντρα αποξήραν¬ 
σης και καλλιέργειας Καπνών Βιρτζίνια, συνολικό αριθμό ημερών εκτός 
έδρας για τον καθένα μέχρι 90 ημέρες ως εξής: 

1. Διεύθυνση Περιφέρειας Ανατολικής Μακεδονίας και Θράκης, 
α) Για 2 Γεωπόνους. 

β) Για 2 Καπνοτεχνίτες. * 

2. Διεύθυνση Περιφέρειας Κεντρικής Μακεδονίας, 
α) Για 2 Γεωπόνους'. 

β) Για 4 Καπνοτεχυίτες. 

3. Διεύθυνση Περιφέρειας Θεσσαλίας, 
α) Για 2 Γεωπόνους. 

β) Για 6 Καπνοτεχνίτες, 
γ) Για 2 Συντηρητές; 

4. Διεύθυνση Περιφέρειας Δυτικής Ελλάδας, 
α) Για 8 Γεωπόνους. 

β) Για 14 Καπνοτεχνίτες. 

γ) Για 2 Ηλεκτρολόγους-Μηχανολόγους. 

5. Τμήμα Περιφέρειας Πελοποννήσου. 
α) Για 1 Γεωπόνο. 

β) Για 2 Καπνοτεχνίτες. 

6. Τμήμα Περιφέρειας Στερεάς Ελλάδας, 
α) Για 5 Γεωπόνους. 

β) Για 15 Καπνοτεχνίτες. 

7. Καπνολογικό Ινστιτούτο, 
α) Για 12 Γεωπόνους. 

β) Για 5 Καπνοτεχνίτες. 

8. Για τα τέσσερα (4) Κέντρα Βιρτζίνια (Δράμα και στους Καπνικούς 
Σταθμούς Ξάνθης, Καρδίτσας και Αγρίνιου). 

9. Επίσης όσοι από τους υπαλλήλους του ΕΟΚ, είναι μέλη Συμβου¬ 
λίου (Διοικητικού-Υπηρεσιακού), οι ημέρες συνεδριάσεως να μη υπολο¬ 
γίζονται στις δικαιούμενες ημέρες εκτός έδρας. 

Β. Ανώτατα όρια χιλιομετρικών Αποστάσεων, 
α) Για όλους τους υπαλλήλους της ΚΥ/ΕΟΚ μέχρι 8.000 χιλιόμε¬ 
τρα. 

β) Για όλους τους Δ/ντές των Περ/κών Δ/νσεων και Κ.Ι. μέχρι 
12.000 χλμ. 

γ) Για όλους τους Γεωπόνους όλων των Περ/κών Υπηρεσιών του 
ΕΟΚ και του Κ.Ι. μέχρι 10.000 χιλιόμετρα. 

δ) Για τους Χημικούς, το Τεχνικό προσωπικό του Καπνολογικού Ιν- 
στιτούτοο και των Καπνικών Σταθμών καθώς και για όλους τους Κα¬ 
πνοτεχνίτες και Τεχνίτες των Περ/κών Υπηρεσιών του ΕΟΚ μέχρι 
6.500 χιλιόμετρα. 

ε) Για τους Δ/κούς υπαλλήλους, Προϊσταμένους Τμημάτων Περ/ 
κών Δ/νσεων και Καπνολογικού Ινστιτούτου καθώς επίσης και για τους 
Προϊσταμένους Νομαρχιακών Τμημάτων και Τοπικών Γραφείων του 
ΕΟΚ μέχρι 2.000 χιλιόμ. 

στ) Για τους Γεωπόνους και τους Καπνοτεχνίτες των Περ/κών Υπη¬ 
ρεσιών και για τους Γεωπόνους του Κ.Ι. Δράμας και των Καπνικών 
Σταθμών που θα ασχοληθούν με την καλλιέργεια Καπνών Βιρτζίνια επί 
πλέον για τον καθένα 2,000 χιλιόμετρα. 

Τέλος σας γνωρίζουμε ότι για την κάλυψη των παραπάνω δαπανών 


υπάρχουν εγγεγραμμένες πιστώσεις στον προϋπολογισμό του ΕΟΚ 
χρήσεως 1991 στον Κ.Α. 0711-Οδοιπορικά έξοδα μετακινήσεως 
υπαλλήλων ΕΟΚ για εκτέλεση υπηρεσίας δρχ. 28.160.000. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 25 Ιουλίου 1991 

Ο Γεν. Γραμματέας 
ΓΕΩΡΓΙΟΣ ΣΕΛΛΙΑΝΑΚΗΣ 

-♦- 

Αριθ. 32526 ■ (13) 

Συμπλήρωση της 30066/30.1.91 απόφασης του Υπ. Εργασίας «Επι¬ 
χορήγηση νέων ελευθέρων επαγγελματιών». 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 29 του Ν. 1262/82 «Για την παροχή 
κινήτρων ενίσχυσης της οικονομικής και περιφερειακής ανάπτυξης της 
χώρας και τροποποίηση συναφών διατάξεων», όπως συμπληρώθηκε με 
το άρθρο 8 του Ν. 1545/85 «Εθνικό Σύστημα προστασίας από την 
Ανεργία και άλλες διατάξεις» και τροποποιήθηκε με το άρθρο 6 του Ν. 
1836/89 «προώθηση της Απασχόλησης και της Επαγγελματικής Κα¬ 
τάρτισης και άλλες διατάξεις». 

2. Το Π.Δ. αρ. 245/86 ΦΕΚ 117/Α/29.7.86) «Επέκταση ισχύος 
του άρθρου 29 του Ν. 1262/82». 

3. Τη γνώμη του Δ.Σ. του ΟΑΕΔ (αρ. Συνεδρ. 27/16.7.91 που μας 
υπεβλήθη με το 110868/19.7.91 έγγραφό του. 

4. Την 30066/30.1.91 απόφαση του Υπουργού Εργασίας «Επιχο- 
ρήγηση νέων ελευθέρων επαγγελματιών», αποφασίζουμε: 

Συμπληρώνουμε την 30066/30.1.91 απόφασή μας, όπως αυτή 
τροποποιήθηκε και συμπληρώθηκε με την 30520/26;2.91 όμοιά της 
ως εξής: 

- Στα παρόντα προγράμματα επιχορήγησης νέων ελεύθερων επαγ¬ 
γελματιών εντάσσονται από 1.9.91 και οι απολυθέντες προβληματικών 
επιχειρήσεων οι οποίοι αποφοίτησαν από Τμήματα Επανακατάρτισης 
και δημιουργούν νέες επιχειρήσεις. 

Οι θέσεις που θα καλυφθούν δεν θα υπερβαίνουν τις 1.000 και ως 
απαραίτητες προϋποθέσεις για την υπαγωγή των ανωτέρω στα προ¬ 
γράμματα τίθενται οι εξής: 

1) Προσκόμιση βεβαίωσης του αρμόδιου ΚΕΤΕΚ ή του φορέα που 
ανέλαβε την εκπαίδευση αυτή ότι ο-η ενδιαφερόμενος-η έχει παρακο¬ 
λουθήσει Τμήμα Επανακατάρτισης απολυθέντων προβληματικών επι¬ 
χειρήσεων και 

2) Η έναρξη επιτηδεύματος να έχει γίνει από^Ι.9.91 μέχρι 

31.12.91 οι δε ενδιαφερόμενοι να έχουν υποβάλλει τις σχετικές αιτή¬ 
σεις με τα απαραίτητα δικαιολογητικά μέχρι 31.12.91. 

Για την κατηγορία αυτή των νέων ελευθέρων επαγγελματιών δεν 
ισχύουν οι προϋποθέσεις των παρακάτω παραγράφων, της 30066/ 

30.1.91 απόφασής μας. 

5) «για την ημερομηνία έναρξης επιτηδεύματος. 

9ζ) «για το ύψος του οικογενειακού και ατομικού τους εισοδήματος. 

9ι) «για την ύπαρξη του στοιχείου της μακροχρόνιας ανεργίας, που 
αφορά τους ηλικίας άνω των 25 ετών. 

ΙΟστ) «για την ύπαρξη της κατάλληλης ειδικότητας. 

21) «για τον καθορισμό της τελευταίας ημέρας υποβολής τών αιτή¬ 
σεων στα προγράμματα». 

Κατά τα λοιπά ισχύουν οι όροι και προϋποθέσεις και τα ποσά επιχο- 
ρήγησης που καθορίζει η 30066/30.1.91 Υπουργική Απόφαση όπως 
συμπληρώθηκε και τροποποιήθηκε με την 30520/26.2.91 όμοιά της. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 22 Ιουλίου 1991 

Ο ΥΠΟΥΡΓΟΣ 

ΑΡ. ΚΑΛΑΝΤΖΑΚΟΣ 

ΕΦΗΜΕΡΙΣ Τ^ΊΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Ε5/1933 \ (14) 

Κοστολόγηση βιβλίων κατά κατηγορία που διανέμονται στα ΤΕΙ. 

Ο ΥΠΟΥΡΓΟΣ 

ΕΘΙΜΙΚΗΣ ΠΑΙΔΕΙΑΣ, ΚΑΙ ΘΡΗΣΚΕΥΜΑΤΩΝ 

Έχοντας υπόψη: ' 

1. Τις διατάξεις του άρθρου 20 περ. στ, 30 παρ. 2 και 51 παρ. 2';· του 
Ν. 1404/83 «Δομή και λειτουργία των Τ.Ε.Ι.». 

2. Τις με αριθμό πρωτοκόλλου Ε5/596/83 (ΦΕΚ 7/Β/84), Ε5/ 
1433/84 (ΦΕΚ 154/Β/84) Υπουργικές αποφάσεις. 

3. Την διάταξη του άρθρου 4 της Ε5/5878/88 (ΦΕΚ 838/Β/88) 
Υπουργικής Απόφασης. 

4. Το πρακτικό 11/24.4.1991 της επιτροπής κοστολόγησης διδα¬ 
κτικών βιβλίων Τ.Ε.Ι. που συστήθηκε με την Ε5/1528/19.3.90 
(ΦΕΚ 207/Β/29.3.90) Υπουργικής απόφασης. 

5. Την Η/2871/3.4.90 απόφαση του Πρωθυπουργού και του 
Υπουργού Εθνικής Παιδείας και Θρησκευμάτων «ανάθεση αρμοδιοτή¬ 
των στους Υφυπουργούς Εθνικής Παιδείας και Θρησκευμάτων», απο¬ 
φασίζουμε: 

Ορίζουμε τιμή κόστους για κάθε αντίτυπο των παρακάτω βιβλίων 
κατά κατηγορία, τα οποία διανέμονται στα Τεχνολογικά Εκπαιδευτικά 
Ιδρύματα: 

Α. Βιβλία Εμπορίου 

1; ΤΟ ΒΙΒΛΙΟ ΤΗΣ ΡΑ5ΓΑΓ, Α. Σταμούλη, Εκδόσεις «Γιαχούδη» 
σελ. 315. 

Κοστολογείται δραχμές 1.900. 

2. Η ΒΙΟΜΗΧΑΝΙΚΗ ΚΟΙΝΩΝΙΑ, Β. ΑΚΟΝ, Εκδόσεις «Κάλβος» 
σελ. 335. 

Κοστολογείται δραχμές (850). 

3. ΘΕΜΑΤΙΚΗ ΕΥΡΕΤΗΡΙΑΣΗ (ΥΣΤΕΡΟΣΥΝΔΥΑΣΜΕΝΑ ΣΥ¬ 
ΣΤΗΜΑΤΑ), Α. Σκανδάλη, Εκδόσεις «Βασιλείου» σελ. 87. 

Κοστολογείται δραχμές (500). 

4. ΘΕΜΑΤΙΚΗ ΕΥΡΕΤΗΡΙΑΣΗ (ΠΡΟΣΥΝΔΥΑΣΜΕΝΑ ΣΥ¬ 
ΣΤΗΜΑΤΑ), Α. Σκανδάλη, Εκδόσεις «Βασιλείου» σελ. 155. 

Κοστολογείται δραχμές (700). 

5. ΥΠΗΡΕΣΙΕΣ ΤΕΚΜΗΡΙΩΣΗΣ, Α. Σκανδάλη, Εκδόσεις «Βασι¬ 
λείου» σελ. 196. 

Κοστολογείται δραχμές (850). 

6. ΣΥΣΤΗΜΑΤΑ ΑΥΤΟΜΑΤΟΥ ΕΛΕΓΧΟΥ, Δ. Καλλιγερόπου- 
λος, Εκδόσεις «Ολυμπίας» σελ. 342. 


2. ΗΛΕΚΤΡΟΝΙΚΑ ΣΤΟΙΧΕΙΑ - ΚΥΚΛΩΜΑΤΑ ΤΟΜΟΣ Α\ Θ. 
Δεληγιάννη, Έκδοση του ίδιου σελ. 468. 

Κοστολογείται δραχμές (1.800). 

3. ΣΤΑΤΙΚΗ Α· ΤΟΜΟΣ (ΙΣΟΣΤΑΤΙΚΟΙ ΦΟΡΕΙΣ), Γ. Φούντα, 
Έκδοση του ίδιου σελ. 863. 

Κοστολογείται δραχμές (3.500) εαρινό εξάμηνο 1990-1991. 

4. ΟΙΚΟΝΟΜΙΚΑ ΜΑΘΗΜΑΤΙΚΑ ΚΑΙ ΣΤΟΙΧΕΙΑ ΤΡΑΠΕΖΙ¬ 
ΚΗΣ ΤΕΧΝΙΚΗΣ, θ. Αποστολόπουλος, Έκδοση του ίδιου σελ. 264. 

Κοστολογείται δραχμές (1.300). 

5. ΜΑΘΗΜΑΤΑ ΓΡΑΜΜΙΚΗΣ ΑΛΓΕΒΡΑΣ , I. Χαΐνη, Έκδοση 
του ίδιου σελ. 168. 

Κοστολογείται δραχμές (1.000). 

Στους συγγραφείς ή εκδότες των βιβλίων της κατηγορίας Α’ ή Β’ (βι¬ 
βλία εμπορίου - βιβλία των ίδιων των συγγραφέων με ελεύθερη τιμή) 
καταβάλλεται η τιμή που καθορίστηκε για κάθε αντίτυπο χωρίς την 
υποχρέωση της καταβολής συγγραφικών ή εκδοτικών δικαιωμά¬ 
των. 

Η αποζημίωση των συγγραφέων ή εκδοτών κάθε βιβλίου θα γίνεται 
μετά την παράδοση των παραγγελθέντων αντιτύπων στα αντίστοιχα 
Τ.Ε.Ι, και με υπεύθυνη δήλωση των Τ.Ε.Ι. ότι τα βιβλία που διανεμή¬ 
θηκαν στους σπουδαστές είναι της ίδιας έκδοσης με τα αντίτυπα των βι¬ 
βλίων που περιλαμβάνει η σχετική απόφαση κοστολόγησής τους. 

Η κοστολόγηση των προαναφερομένων βιβλίων ισχύει για το σπου¬ 
δαστικό έτος 1990-1991 μόνο. 

Διόρθωση σφάλματος. 

1. ΓΕΝΙΚΗ ΛΟΓΙΣΤΙΚΗ, Αρ. Κοντάκου. Είναι βιβλίο εμπορίου, 
Έκδοση του ίδιου και διαγράφεται από ΦΕΚ 652/15.10.1990 απόφ. 
Ε5/4076 και παραμένει η κοστολόγηση στο Φ.Ε.Κ. 523/14.8.1990 
απόφ. Ε5/3589. 

2. Στο ΦΕΚ 742/29.11.90 τ.Β’ το βιβλίο «ΟΙΚΟΝΟΜΙΚΗ ΤΗΣ 
ΔΙΟΙΚΗΣΗΣ» Π. Κιόχου, εκδόσεις «Σύγχρονη Εκδοτική» δρχ. 
(1.200) είναι με σελ. 215 και όχι 273 που έχει καταχωρηθεί. 

Η απόφαση αυτή να δημοσιευθεί στην Εφημερίδα της-Κυβερνήσεως. 

Αθήνα, 12 Ιουνίου 1991 

Η ΥΦΥΠΟΥΡΓΟΣ 

ΚΑΛΛΙΟΠΗ Α. ΜΠΟΥΡΔΑΡΑ 

Αριθ. 8811 (15) 


Κοστολογείται δραχμές (2.500). 

7. ΜΑΘΗΜΑΤΙΚΑ III (ΕΦΑΡΜΟΣΜΕΝΑ) Βύζη, Α. Αλεξανδρό- 
πουλου. Εκδόσεις «ΙΩΝ» σελ. 672. 

Κοστολογείται δραχμές (4.500). 

8. Η ΨΥΧΟΛΟΓΙΑ ΣΗΜΕΡΑ (ΚΛΙΝΙΚΗ ΨΥΧΟΛΟΓΙΑ), Μ. Να- 
σιάκου, Εκδόσεις «Παπαζήση» σελ. 166. 

Κοστολογείται δραχμές (600). 

9. ΕΡΓΑΤΙΚΟ ΔΙΚΑΙΟ, Γ. Κουκιάδη, Εκδόσεις «Σακκουλά» σελ. 
145. 

Κοστολογείται δραχμές (800). 

10. ΜΗΧΑΝΟΛΟΓΙΚΟ ΣΧΕΔΙΟ, Μ. Βούλγαρη, Εκδόσεις «ΙΩΝ» 
σελ. 283. 

Κοστολογείται δραχμές (2.500). 

11. ΕΠΙΧΕΙΡΗΣΙΑΚΗ ΕΡΕΥΝΑ, Π. Κιόχου - Π. Παπακωστόπου- 
λου, Εκδόσεις «Δ. Κασίμη» σελ. 252. 

Κοστολογείται δραχμές (2.400). 

12. ΜΑΘΗΜΑΤΙΚΑ I (ΓΡΑΜΜΙΚΗ ΑΛΓΕΒΡΑ ΘΕΩΡΙΑ ΣΥ¬ 
ΝΑΡΤΗΣΕΩΝ), Ο. Παπαδήμα, Εκδόσεις «Εκδοτικός Όμιλος συγγρα¬ 
φέων Καθηγητών» σελ. 227. 

Κοστολογείται δραχμές (1.500). 

13. ΠΡΟΫΠΟΛΟΓΙΣΜΟΙ ΒΙΌΟΕΤΙΝΟ ΓΙΑ ΤΗΝ ΛΗΨΗ ΕΠΙ¬ 
ΧΕΙΡΗΜΑΤΙΚΩΝ ΑΠΟΦΑΣΕΩΝ, Α. Τσακλαγκάνος, Εκδόσεις «Κυ- 
ριακίδη» σελ. 320. 

Κοστολογείται δραχμές (2.000). 

Β. Εκδόσεις των ιδίων των συγγραφέων: 

1. ΗΛΕΚΤΡΟΝΙΚΑ ΑΝΑΛΟΓΙΚΑ ΨΗΦΙΑΚΑ ΚΥΚΛΩΜΑΤΑ 


Διορισμός πρώτου Διοικητικού Συμβουλίου της Ανώνυμης Εταιρείας 
ΑΤΤΙΚΟ ΜΕΤΡΟ. 

Ο ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 
ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη τις διατάξεις του άρθρου δεύτερου του Νόμου 
1955/1991 (ΦΕΚ 112Α) και ειδικότερα το Κεφάλαιο Γ, παράγραφος 
3 του άρθρου 6 του Καταστατικού της Ανώνυμης Εταιρείας ΑΤΤΙΚΟ 
ΜΕΤΡΟ, αποφασίζουμε: 

1. Διορίζουμε το πρώτο Διοικητικό Συμβούλιο της Ανώνυμης Εται¬ 
ρείας ΑΤΤΙΚΟ ΜΕΤΡΟ, που αποτελείται από τους: 

α. Σωκράτη Αγγελίδη 
β. Νικόλαο Δεαύλλα 
γ. Κωνσταντίνο Κυριακίδη 
δ. Κωνσταντίνο Κωστούλα 
ε. Ραφαήλ Μωϋσή 
στ. Βασίλειο Σαλαπάτα. 
ζ. Σπύρο Φλέγγα. 

2. Η απόφαση αυτή ισχύει από της δημοσιεύσεώς της στην Εφημε¬ 
ρίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 25 Ιουλίου 1991 

οι ΥΠΟΥΡΓΟΙ 

ΠΕΡΙΒ/ΝΤΟΣ. ΧΩΡ/ΞΙΑΣ ΚΑΙ ΔΗΜ. ΕΡΓΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 


ΤΟΜΟΣ Β\ Θ. Δεληγιάννης, Έκδοση του ίδιου σελ. 500. ΣΤΕΦΑΝΟΣ ΜΑΝΟΣ ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 

Κοστολογείται δραχμές (1.800)., 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 


ΕΘΙΜΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


I 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕίΕΧ 

22.3211 ΥΡΕΤΟΡ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα.δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέοου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κστάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

10.000 

β) 

» » 

» 

Β' 

» 

19.000 

Υ) 

» » 

» 

Γ' 

» 

6.000 

δ) 

» » 

» 

Δ' 

» 

18.000 

ε) 

» » 

» 

Αναπτυξιακών Πράξεων 

» 

12.000 

στ) 

» » 

» 

Ν.Π.Δ.Δ. 

» 

6.000 

ζ) 

» » 

» 

ΠΑΡΑΡΤΗΜΑ 

» 

3.000 

η) 

» » 

» 

Δελτ. Εμπ.& Βιομ. Ιδ. 

» 

6.000 

θ) 

» » 

» 

Αν. Ειδικού Δικαστηρίου 

» 

1.500 

ι) 

» » 

» 

Α.Ε. & Ε.Π.Ε. 

» 

40.000 

ια) Για όλα τα Τεύχη 

» 

85.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 500 

» 950 

» 300 

» 900 

» 600 

» 300 

» 150 

» 300 

» 75 

» 2.000 

» 4.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















